2020માં આવનારી 5જી ટેક્નોલોજી ની વાત કરીએ તો મોબાઈલ ટેક્નોલોજી માં જેમ જેમ જી (જનરેશન) વધતા જાય - જેમ કે 2જી - 3જી - 4જી - 5જી - તેમ તેમ લોકો ની અપેક્ષા હંમેશા વધારે ને વધારે જ સ્પીડ મળે તેની હોય છે. આવી જ વધારે સ્પીડ 1 થી 10 જીબી મેળવવા માટે 5જીમાં હાય ફિક્વન્સી મીલીમીટર વેવ તથા મેસિવ મિમો જેવી ટેક્નિક નો ઉપયોગ કરવા માં આવશે. જેમાં 64 થી વધારે એન્ટેના એરિયલ ફોર્મ માં હશે. આ સાથે 5ૠ ના હાયર ફિક્વન્સી બેન્ડ 3.3 ગીગા હર્ટઝ માં બીમ ફોર્મિંગ ટેક્નિક નો પણ ઉપયોગ થશે જેના લીધે ડાયરેકટીવ ગેઇન તથા સિગ્નલ પાવર માં પણ વધારો થશે.